משבגר החל אסקנס ללמוד באוניברסיטת איווה, כשגם שם הוא עובד במקביל, לפרנסתו, אצל קבלן קירות גבס. הוא לא סיים באיווה, אלא עבר לאוניברסיטת מינסוטה, שם למד וב-1986 קיבל תואר ראשון (BA) בעיתונאות ותיאטרון. במקביל ללימודים אלה הוא עבד לפרנסתו, כסבל בשדה תעופה. לאחר מכן למד וב-1991 קיבל תואר שני (JD) במשפטים באוניברסיטת המלין, אף היא במינסוטה. הוא עסק במשפט פלילי במנקטו (Mankato) מינסוטה במשך 25 שנים ואז החל ב-2014 לכתוב ספרים.
גר כיום בקליבלנד, מינסוטה, נשוי לג'ואלי ואב לבת.
ג'ונד אל אורדון
ג'נד אלארדן
Fall in Love at Christmas
Fall in Love at Christmas (בעברית: להתאהב בחג המולד) הוא סינגל שהוקלט על ידי הזמרת-יוצרת האמריקאית מריה קארי, הזמר האמריקאי חאליד וזמר הגוספל האמריקאי קירק פרנקלין. הוא יצא לאור ב-5 בנובמבר 2021, על ידי חברות התקליטים סוני מיוזיק אנטרטיינמנט, MARIAH ו-RCA אינספריישן, כסינגל שלא מתוך אלבום.
השיר הגיע למקום התשיעי במצעד השירים הבינלאומיים היפניים.
רקע וכתיבה.
השיר נכתב על ידי מריה קארי, חאליד, קירק פרנקלין ודניאל מור השני והופק על ידי מריה קארי, קירק פרנקלין ודניאל מור השני. ב-31 באוקטובר 2021, קארי שיתפה באמצעות רשתות המדיה החברתית שלה קטעים מתוך הווידאו קליפ. ב-1 בנובמבר קארי הכריזה רשמית על השיר, שיצא לבסוף ב-5 בנובמבר.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7.2 מיליון השמעות.
וידאו קליפ.
הווידאו קליפ הרשמי של השיר פורסם ב-5 בנובמבר 2021 והועלה לערוץ היוטיוב הרשמי של מריה קארי.
נכון ליולי 2022 עומד מונה הצפיות של הקליפ על למעלה מ-3.5 מיליון צפיות.
ג'ונד אורדון
בומין ח'אן
בומין ח'אן (בטורקית עתיקה: 𐰉𐰆𐰢𐰣:𐰴𐰍; 490 – 552) היה מנהיג צבאי ושליט גקטורקי, שהקים את האימפריה הגקטורקית, הח'אנות הטורקית הראשונה בהיסטוריה.
קורות חיים.
בומין ח'אן נולד בשנת 490 לשושלת אשינה, השושלת ששלטה בשבטים הגקטורקים.
עד המאה השביעית לספירה, כל הטורקיים היו באזור מונגוליה של היום והם והמונגולים האמינו באותה הדת - בטנגריזם. במאה ה-6 כבר היו שבטים טורקיים, אולם אלו היו קטנים דיים, לא כה חשובים פוליטית וכל השבטים הללו חיו באזור של מונגוליה של ימינו. הח'אנות הכי חזקה באזור הייתה ח'אנות רוראן, שבשטחה דמתה לאזור מונגוליה של היום. ח'אנות זו הייתה מעין ממלכה ששולט בה ח'אן (תואר טורקי ומונגולי למלך). השליטים שלה היו פרוטו-מונגולים. היו מספר שבטים טורקיים ופרוטו-מונגוליים שהיו כפופים לח'אנות הזו. אחד מהם היה השבט הגקטורקי (הטורקיים השמימיים/הטורקיים הכחולים). באותה השנה היה מרד של כמה שבטים שמרדו בשלטון, והח'אן של הגקטורקים - בומין ח'אן, דיכא את המרד, משום שהיה נאמן לשלטון. בומין דרש, בתרומה לנאמנותו, שח'אן האימפריה ייתן לו את ביתו להתחתן עימה, אולם הוא בתגובה קיבל מכתב מאותו ח'אן האימפריה שהוא עבד, לא יותר מכך, ושאינו יכול לצפות להתחתן עם בת הח'אן הגדול, שליט האימפריה. בומין הזדעם מאוד מן התגובה המרגיזה של ח'אן האימפריה, ובתגובה, יחד עם אחיו איסטמי, מרדו הגקטורקים בשלטון הרוראני, קיבצו עוד ח'אנות של שבטים טורקיים ומונגולים, הפילו את השלטון הרוראני, הביסו את ח'אן הרוראנים, שמאוחר יותר התאבד מבושה, והקימו את הח'אנות הטורקית הראשונה בהיסטוריה - הח'אנות הגקטורקית.
מנהיג הגוקטורקים.
עם המרד בח'אנות רוראן בשנת 552, נפל השלטון, והוקמה הח'אנות הגקטורקית, כשבומין ח'אן בראשה. אחיו איסטמי קיבל את השלטון בחצי המערבי, בעוד שבומין שלט בחצי המזרחי. היה מדובר באותה החא'נות ושני השליטים שיתפו פעולה, ויותר מכך - הח'אן המערבי היה כפוף לבומין המזרחי, כלומר בומין היה הח'אן השולט. הח'אנות שלהם המשיכה להתקיים למשך 150 שנה, והתפרקה לחלוטין לח'אנות הגוקטורקית המערבית ולח'אנות הגקטורקית המזרחית לאחר מלחמת אזרחים. אלו נכבשו על ידי סין, מאוחר יותר הייתה ח'אנות גקטורקית שנייה וגם זו התפרקה.
השפעה ומורשת.
הקמת האימפריה הגקטורקית על ידי בומין ח'אן גרמה למעשה "נדידה" של העמים הטורקיים שמקורם באזור מונגוליה, מערבה למרכז אסיה ולקווקז.
למעבר זה של העמים הטורקיים היה מספר השפעות מכריעות בהיסטוריה.
האימפריה הסלג'וקית המוסלמית ששמה קץ לתור הזהב המוסלמי ושכבשה את אנטוליה מהאימפריה הרומית המזרחית על ידי הסולטן אלפ ארסלאן (קרב מנזיקרט), מקורה בשבט האוע'וז שהיה מהשבטים הטורקיים שמקורם בגקטורקים שנדדו מערבה. לאחר התמוטטותה, קמה סולטנות רום באנטוליה, שלאחר שזו התפרקה על ידי האימפריה המונגולית, קמה האימפריה העות'מאנית. זו הביאה לנפילתה הסופית של האימפריה הרומית המזרחית ולכיבוש קונסטנטינופול והפיכתה לאיסטנבול על ידי הסולטן מהמט השני.
יתר על כן, הטורקיים הקימו שושלות ואימפריות בתת היבשת ההודית, כמו סולטנות דלהי והשושלת העז'נווית שפלשה להודו והקימה את האימפריה המוגולית, והיוו אבן דרך משמעותית בהיסטוריה ההודית וגם בהפצת האסלאם בהודו ואף באינדונזיה.
ההשפעה הכי חשובה של הגירת העמים הטורקיים מערבה ברחבי האימפריה הגוקטורקית שהקים בומין ח'אן היא גילוי אמריקה. עד תקופת העות'מאנים, אפילו בתקופת האימפריה המונגולית, האירופאים ביצעו קשרי מסחר עם הודו וסין דרך יבשת אסיה, אולם לאחר נפילת האימפריה הרומית המזרחית על ידי האימפריה העות'מאנית, בשנת 1453, העות'מאנים חסמו את הדרך למזרח אירופה, להודו ולסין. האירופאים פחדו ולא יכלו לעבור דרכם, ונוצרה עוינות גדולה. לכן, היו חייבים האירופאים לחפש דרכי מסחר חדשות עם הודו וסין, דרכים ימיות - דבר שהוביל בסופו של דבר לגילוי של אמריקה.
God Bless the Child (שיר של בילי הולידיי)
God Bless the Child הוא שיר שנכתב על ידי בילי הולידיי ו בשנת 1939. הוא הוקלט לראשונה ב-9 במאי 1941 על ידי בילי הולידיי ויצא על ידי ב-1942.
הגרסה של הולידיי לשיר זכתה בפרס היכל התהילה של הגראמי ב-1976. הוא נכלל גם ברשימת של איגוד תעשיית ההקלטות האמריקאי והקרן הלאומית לאמנויות.
הקלטות בביצועה של בילי הולידיי.
בילי הולידיי הקליטה את השיר שלוש פעמים.
הקלטה ראשונה (Session #44, באולפני קולומביה/Okeh): ניו יורק, 9 במאי 1941 - אדי הייווד והתזמורת שלו עם רוי אלדרידג' (חצוצרה), ולסטר בון (סקסופון אלט), ארני פאוול (חצוצרה), (פסנתר), יוהאן רובינס (גיטרה), פול צ'פמן (גיטרה), (בס), (תופים), בילי הולידיי (שירה).
הקלטה שנייה (Session #65, הסשן האחרון שלה עם דקה רקורדס): לוס אנג'לס, 8 במרץ 1950.
הקלטה שלישית ואחרונה (Session #76, ורב רקורדס): ניו יורק, 7 ביוני 1956.
מקורות והשראה.
באוטוביוגרפיה שלה, "Lady Sings the Blues", הולידיי ציינה כי ויכוח עם אמה על כסף הוביל לשיר. היא הצהירה כי במהלך הוויכוח היא אמרה "God bless the child that's got his own". הכעס על התקרית הוביל אותה להשתמש בשורה הזו כנקודת מוצא לשיר, אותו גיבשה בשיתוף עם הרצוג.
בספרו "Jazz Singing" משנת 1990, מתאר את השיר כשילוב של "קודש וחול", כיוון שהוא מתייחס לתנ"ך תוך שהוא רומז שלדת אין השפעה על איך שאנשים יתייחסו זה לזה.
פריס רוויו
פריז רוויו
פאריס רוויו
Paris Review
מיקי7
מיקי7 (באנגלית: Mickey7) הוא סרט מדע בדיוני שנכתב, יבוים ויופק על ידי הקולנוען בונג ג'ון-הו, המבוסס על רומן מדע בדיוני משנת 2022 באותו השם מאת אדוארד אשטון. בסרט מככבים רוברט פטינסון, טוני קולט, מארק ראפלו, סטיבן יאון ונעמי אקי.
תקציר העלילה.
מיקי בארנס הוא שיבוט העובד במשלחת אנושית שנשלחת ליישב את עולם הקרח ניפלהיים, וכשיש משימה שהיא יותר מדי מסוכנת – צוות העובדים האנושיים פונה אליו. לאחר שמיקי מסוים נהרג, נוצר גוף חדש בדמותו עם הזכרונות של קודמו. לאחר שישה מקרי מוות, מיקי מספר 7 מבין את תנאי ההעסקה שלו – ומדוע זו הייתה המשרה היחידה שלא אוישה כשהוא בחר בה. עם זאת, לאחר שנחשב לנעדר והוכרז כמת בעקבות משימה שגרתית, מיקי מספר 7 שב למושבת האם של המשלחת ומגלה כי הוחלף בשיבוט חדש.
הפקה.
פיתוח.
בינואר 2022, נמסר לראשונה על פיתוחו של עיבוד קולנועי לרומן מדע הבדיוני "מיקי7" מאת אדוארד אשטון, אותו יכתוב, יביים ויפיק הקולנוען בונג ג'ון-הו עבור אולפני האחים וורנר. למועד ההכרזה על פיתוח הסרט, נמסר כי רוברט פטינסון נמצא במשא ומתן על השתתפות בסרט. במאי 2022, נמסר על ליהוקם של פטינסון, טוני קולט, מארק ראפלו ונעמי אקי. ביולי 2022, נמסר על ליהוקו של סטיבן יאון לצוות השחקנים.
צילומים.
צילומי הסרט עתידים להתחיל באולפני ליבסדן שבממלכה המאוחדת בקיץ 2022, ועל פי דיווחים מסוימים, להתחיל באוגוסט ולהסתיים בדצמבר.
הר איגנאטייב
הר איגנאטייב (באנגלית: Mount Ignatiev; בבולגרית: Игнатиев връх) הוא פסגה גבוהה, ברמת סרדנוגורי, בחצי האי טריניטי, שבקצה הצפון-מזרחי של חצי האי האנטארקטי שבאנטארקטיקה.
גובהה של הפסגה 1,220 מטרים מעל פני הים.
הר איגנאטייב ממוקם 3.3 קילומטרים דרומית - דרום-מזרחית מפסגת קורנר;
הר איגנאטייב ממוקם 8.96 קילומטרים מזרחית - דרום-מזרחית מגבעת הנסון;
הר איגנאטייב ממוקם 12.1 קילומטרים מצפון לגבעת סיריוס;
הר איגנאטייב ממוקם 7.17 קילומטרים דרומית - מערבית מפסגת קראון.
הר איגנאטייב מתנשא מעל שער טראייאן שממזרח להר איגנטייב;
הר איגנאטייב מתנשא מעל קרחון מאלוראד שמצפון להר איגנאטייב;
וכן הר איגנאטייב מתנשא מעל קרחון ראסל המערבי, שמדרום להר איגנאטייב.
ג'ון סולסברי (מגלה ארצות)